Publication: Magyar Közlöny
Issue: MK-2010-141 (Year: 2010, Number: 141)
Era: contemporary
Section: Az Országos Választási Bizottság megállapítja, hogy a Polgári Törvénykönyvrõl szóló 1959. évi IV. törvény
Paragraph Index: 64

Az Országos Választási Bizottság megállapítja, hogy a Polgári Törvénykönyvrõl szóló 1959. évi IV. törvény (a továbbiakban: Ptk.) 365. § (3) bekezdése szerint egy ingatlanra vonatkozó adásvételi szerzõdés megkötésének érvényességéhez annak írásba foglalása szükséges. A hatályos rendelkezések azonban a szerzõdés megkötéséhez nem követelik meg, hogy a szerzõdõ felek ügyvéd közremûködését vegyék igénybe. A népszavazásra feltenni kívánt kérdés félrevezetõ, megtéveszti a választópolgárt, ezáltal nem felel meg a törvényben foglalt egyértelmûség követelményének, mivel az ingatlan-nyilvántartással kapcsolatos jelenleg hatályos jogszabályok értelmében „ingatlannyilvántartásba történõ bejegyzésre alkalmas ingatlan adásvételi szerzõdés” nemcsak ügyvédek, hanem közjegyzõk vagy jogtanácsosok közremûködésével is létrejöhet. Ennek értelmében nem állapítható meg egyértelmûen, hogy a beadványozó csupán az ügyvédek vonatkozásában kívánná kezdeményezni a jogalkotást vagy esetleg a közjegyzõk, jogtanácsosok vonatkozásában is. A népszavazásra feltenni kívánt kérdés nem egyértelmû, mert csak a magánszemélyeket nevesíti, mint az ingatlan adásvételi eljárás szereplõit. A magánszemélyeken kívül azonban a jogi személyek és egyéb jogi személyiség nélküli társaságok is köthetnek ingatlan adásvételi szerzõdést. Mindezek alapján nem állapítható meg, hogy a beadványozó kívánna-e a személyek között ily módon különbséget tenni. Az Országos Választási Bizottság álláspontja szerint a népszavazásra feltenni kívánt kérdés célja sérti a Magyar

Source: https://magyarkozlony.hu/hivatalos-lapok/ec0d9581867d6c229ea055a723d9177cc44b0ee2/dokumentumok/7b6b2ce0e3aaef4bdc3121fcb7d3169e2660f79f/letoltes